వంశీ పైడిపల్లి

వంశీ పైడిపల్లి (జననం 27 జూలై 1978) తెలుగు సినిమా దర్శకుడు. మున్నా సినిమాతో దర్శకుడిగా పరిచయమైన వంశీ బృందావనం (2010),  ఎవడు (2014) వంటి చిత్రాలకు దర్శకత్వం వహించాడు.

జీవిత విశేషాలు 
వంశీ తెలంగాణ రాష్ట్రంలోని ఆదిలాబాద్ జిల్లా లోని కుటుంబంలో జన్మించాడు. తండ్రికి థియేటర్ ఉండడంవల్ల సినిమా వాతావరణంలో పెరిగిన వంశీ చిన్నప్పటినుండే సినిమాలవైపు ఆకర్షితుడయ్యాడు.

చదువు 
హైదరాబాద్ పబ్లిక్ స్కూల్ లో పాఠశాల విద్యను పూర్తిచేసిన వంశీ, లిటిల్ ఫ్లవర్ జూనియర్ కాలేజీలో ఇంటర్ చదివాడు. బద్రుక ఎడ్యుకేషనల్ సొసైటీ నుండి డిగ్రీ (కామర్స్), మాస్టర్స్ ఆఫ్ కంప్యూటర్ అప్లికేషన్స్ ను చదివాడు.

సినీరంగ నేపథ్యం 
2002లో సాప్ట్ వేర్ ఉద్యోగాన్ని వదిలివేసి ఈశ్వర్ సినిమాకు అసిస్టెంట్ డైరెక్టర్ గా చేరాడు. వర్షం, మాస్ , భద్ర కోసం ఒక అసోసియేట్ డైరెక్టర్ గా పనిచేశారు. 2007వ సంవత్సరంలో ప్రభాస్ నటించిన మున్నా సినిమా ద్వారా దర్శకుడిగా మారారు. 2010లో  బృందావనం, 2013లో ఎవడు, 2016 మార్చిలో ఊపిరి సినిమాలు తీశాడు. మాలినిని వివాహం చేసుకున్న వంశీకి ఒక కుమార్తె వచ్చింది.

దర్శకత్వం వహించిన సినిమాలు

పురస్కారాలు

 2019: సైమా ఉత్తమ దర్శకుడు (మహర్షి)
 2016: సైమా ఉత్తమ దర్శకుడు (ఊపిరి)

 వంశీ పైడిపల్లి 2021 సెప్టెంబర్ 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2019, 2020 ఎక్స్‌లెన్స్‌ అవార్డుల కార్యక్రమంలో 2019 సంవత్సరానికి గాను మహర్షి సినిమాకు గాను  మోస్ట్‌ ఇన్‌స్పైరింగ్‌ మూవీ అవార్డును అందుకున్నాడు.

మూలాలు 

తెలుగు సినిమా దర్శకులు
తెలుగు సినిమా రచయితలు
1979 జననాలు
నిర్మల్ జిల్లా సినిమా దర్శకులు